شه‌فه‌ق نيوز/ ميديايه‌يل ناوخوه‌يى ماليزيا ئاشكراى جياوبوينه‌وه‌ى شا محه‌مه‌د په‌نجه‌م پاشاى وه‌رين ئه‌و وڵاته‌و شاجوانه‌گه‌ێ روسيا كردن وه‌ناو ئۆكسانا ڤیڤۆدینا.
له‌و باوه‌ته‌و، " بی بی سی" زيانيارى له‌باره‌ى جيابوينه‌وه‌گه‌ له‌ رووژنامه‌يگ ماليزييه‌و وه‌رگرتگه‌و ئاشكراى كردگه‌ جيابوينه‌وه‌ى ناونى پادشاى وه‌رين و شاجوان روسيا له‌ كووتايى مانگ حزه‌يران گوزه‌يشت بويه‌و وێنه‌يگيش له‌ ته‌ڵاقنامه‌گه‌يان له‌ تووڕه‌يل كۆمه‌ڵايه‌تى بڵاوه‌و بويه‌.
جى باسه‌، پاشاى وه‌رين ماليزيا مناڵيگيش له‌ ئۆكسانا ڤیڤۆدیناى ته‌مه‌ن 25 ساڵ ديرێد و ئاشكرايش نيه‌ جيابوينه‌وه‌يان هووكارى چه‌ بويه‌.
